รีชาร์ที่ 2 ดยุกแห่งนอร์ม็องดี

รีชาร์ที่ 2 () หรือ ผู้ดีงาม (, ) เป็นบุตรชายคนโตและทายาทของรีชาร์ที่ 1 แห่งนอร์ม็องดี กับกุนนอราDetlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: J. A. Stargardt, 1984), Tafel 79The Normans in Europe, ed. & trans. Elisabeth van Houts (Manchester University Press, 2000), pp. 56-7 เขาเป็นขุนนางนอร์มันของตระกูลนอร์ม็องดี เป็นปู่ของพระเจ้าวิลเลียมผู้พิชิต

 ชีวิต 
รีชาร์สืบทอดต่อจากบิดาเป็นดยุกแห่งนอร์ม็องดีในปี ค.ศ. 996 ในช่วงที่ยังเป็นวัยเยาว์ ห้าปีแรกของการครองตำแหน่ง (ทำให้สันนิษฐากันว่าเขาเกิดในปี ค.ศ. 980) ผู้สำเร็จราชการแผ่นดินของเขาคือเคานต์โรดูล์ฟแห่งอิฟรี ผู้เป็นอา ที่กุมอำนาจและปราบปรามการก่อกบฏของชาวนาในต้นรัชสมัยของริชาร์ดFrançois Neveux, A Brief History of The Normans (Constable and Robinson, 2008) p. 74

ริชาร์ดสนใจในศาสนาอย่างสุดซึ้งและพบว่าตนเองมีหลายอย่างที่เหมือนกับพระเจ้ารอแบร์ที่ 2 แห่งฝรั่งเศส ที่เขาให้ความช่วยเหลือทางทหารในการต่อกรกับดัชชีเบอร์กันดี เขาทำการแต่งงานเพื่อสานสัมพันธไมตรีกับบริตทานีด้วยการแต่งน้องสาว อาไวส์ กับจูฟเฟรย์ที่ 1 ดยุคแห่งบริตทานี ส่วนตัวเขาเองแต่งงานกับน้องสาวของจูฟเฟรย์ จูดิธแห่งบริตทานี

ในปี ค.ศ. 1000 – 1001 ริชาร์ดขับไล่ชาวอังกฤษ นำโดยพระเจ้าเอเธลเรดที่ 2 แห่งอังกฤษ ที่โจมตีคาบสมุทรโคต็องแต็งFrançois Neveux, A Brief History of The Normans (Constable and Robinson, 2008) pp. 94-5 เอเธลเรดมีคำสั่งให้จับตัวริชาร์ดกลับไปอังกฤษEleanor Searle, Predatory Kinship and the Creation of Norman Power, 840-1066(University of California Press, Berkeley, 1988), p. 132 แต่ชาวอังกฤษไม่ได้เตรียมตัวมารับมือการตอบโต้อันรวดเร็วของอัศวินนอร์มัน จึงพ่ายแพ้ที่สมรภูมิแวล-เดอ-แซร์David Crouch, The Normans: The History of a Dynasty (Hambledon Continuum, 2007), p. 34

รีชาร์พยายามพัฒนาความสัมพันธ์กับอังกฤษด้วยการแต่งน้องสาว เอ็มมาแห่งนอร์ม็องดี กับพระเจ้าเอเธลเรด การแต่งงานครั้งนี้มีความสำคัญเนื่องจากทำให้หลานชายของเขา วิลเลียมผู้พิชิต ใช้อ้างสิทธิ์ในบัลลังก์อังกฤษDavid C. Douglas, William the Conqueror (University of California Press,1964), p. 160 ความสัมพันธ์ที่พัฒนาขึ้นเป็นประโยชน์ต่อเอเธลเรดในปี ค.ศ. 1013 เมื่อพระเจ้าสเวนเคราส้อมบุกอังกฤษ เอ็มมากับสองพระโอรส เอ็ดเวิร์ดกับอัลเฟรด หนีมานอร์ม็องดี ไม่นานหลังจากนั้นสามีของเธอ พระเจ้าเอเธลเรด ก็ตามมา หลังการสิ้นพระชนม์ในเวลาต่อมาของพระเจ้าเอเธลเรด พระเจ้าคนุตแห่งอังกฤษบีบบังคับเอ็มมาให้แต่งงานกับตน ขณะที่ริชาร์ดถูกสถานการณ์บังคับให้ยอมรับกษัตริย์คนใหม่เนื่องจากน้องสาวของเขาได้เป็นพระราชินีอีกครั้ง

รีชาร์ที่ 2 ตายเมื่อวันที่ 28 สิงหาคม ค.ศ. 1026 บุตรชายคนโตของเขา รีชาร์ ขึ้นเป็นดยุคคนใหม่

 การสมรสและบุตร 
ริชาร์ดแต่งงานครั้งแรกกับจูดิธ บุตรสาวของโคนองที่ 1 แห่งบริตทานีDetlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: J. A. Stargardt, 1984), Tafel 75David C. Douglas, William The Conqueror (University of California Press, Berkeley & Los Angeles, 1964), p. 15, n. 5 ทั้งคู่มีทายาทด้วยกัน ดังนี้

 รีชาร์ (ค.ศ. 997/1001) ดยุกแห่งนอร์ม็องดี
 รอแบร์ต์ (ค.ศ. 1000) ดยุกแห่งนอร์ม็องดี
 อลิซแห่งนอร์ม็องดี (ค.ศ. 1003/1005) แต่งงานกับเรอโนที่ 1 เคานต์แห่งบูร์กอญ
 กีโยม (ค.ศ. 1007/1009) นักพรตที่อารามเฟก็อง ตาย ค.ศ. 1025 ฝังที่เฟคอมป์แอบบีย์Cassandra Potts, Monastic Revival and Regional Identity in Early Normandy, (The Boydell Press, 1997), 27.
 เอเลนอร์ (ค.ศ. 1011/1013) แต่งงานกับบาลด์วินที่ 4 เคานต์แห่งฟลานเดอร์ส์
 มาทิลดา (ค.ศ. 1013/1015) แม่ชีที่เฟคอมป์ ตาย ค.ศ. 1033 ตายตั้งแต่ยังสาวและไม่ได้แต่งงานDavid C. Douglas, William The Conqueror (University of California Press, Berkeley & Los Angeles, 1964), p. 31

เขาแต่งงานครั้งที่สองกับป็อปปาแห่งอ็องแวร์มู ทั้งคู่มีทายาทด้วยกัน ดังนี้
 โมแฌร์ (ค.ศ. 1019) อาร์ชบิชอปแห่งรูอ็อง
 กีโยม (ค.ศ. 1020/1025) เคานต์แห่งอาร์คส์

 อ้างอิง 

หมวดหมู่:ดยุกแห่งนอร์ม็องดี